Mani vienmēr saistīja rekviēma tēma. Šodien skanēs jau mana rekviēma

trešā versija. Pirmais variants radās 15 gadus atpakaļ ar nosaukumu

LATVIEŠU REKVIĒMS, kur klasiskie teksti latīņu valodā mijās ar latviešu

tautas bēru dziesmām. Gribēju salīdzināt divus skatījumus uz cilvēka nāvi  -

kristiešu baznīcas koncepciju un tautas attieksmi. Tautas dziesmas tika

uzticētas atsevišķai teicējai instrumentu ansambļa pavadījumā. Skaņdarba

noslēgumā šie izpildītāji pievienojās pamatkorim, simbolizējot reliģiozas

uztveres gala vārdu.

Rekviēma otrajā versijā ērģeļu partija tika instrumentēta lielajam pūtēju

orķestrim.

Beidzot, tagadējā variantā man (pēc diriģenta ieteikuma) nācās atteikties no

latviešu tautas dziesmām, atstājot tikai klasiskā latīņu teksta daļas. Toties

atgriezās savā vietā ērģeļu partija (ar dažām korekcijām).

Visām trijām mana rekviēma versijām ir viena pamatideja  -  fiziskā nāve ir

tikai slieksnis, aiz kura mūs gaida mūžīgā dzīve, mūžīgā gaisma un mūžīgā

svētlaime.

Abas iepriekšējās versijas tika arī pirmatskaņotas Rīgas Domā. Rīgas Domam

šis rekviēms ir arī veltīts.

Skaņdarba izpildītāju klāsts  -  četri solisti, jauktais koris un ērģeles.

DEUS NOSTER DONA NOBIS REQUIEM ET IN TERRA PACEM !

Georgs Pelēcis